open-index/open-wikipedia-markdown huggingface dataset:
গডফ্রে লরেন্স

**গডফ্রে বার্নার্ড গুফি লরেন্স** (; জন্ম: ৩১ মার্চ, ১৯৩২) রোডেশিয়ার সলসবারিতে জন্মগ্রহণকারী প্রথিতযশা দক্ষিণ আফ্রিকান সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬২ সময়কালে সংক্ষিপ্তকালের জন্য দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে রোডেশিয়ার প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে স্বীয় সক্ষমতা প্রদর্শন করেছেন **গডফ্রে লরেন্স**।

## ঘরোয়া ক্রিকেট
ঘরোয়া প্রথম-শ্রেণীর ক্রিকেটে রোডেশিয়ার পক্ষে ১৯৫২-৫৩ মৌসুম থেকে ১৯৬৫-৫৫ মৌসুম পর্যন্ত খেলেছেন। ১৯৬৫-৬৬ মৌসুমে ওয়েস্টার্ন প্রভিন্সের বিপক্ষে ব্যক্তিগত সেরা প্রথম-শ্রেণীর বোলিং পরিসংখ্যান গড়েন। প্রথম ইনিংসে ৩/৫৬ লাভ করার পর ১০ নম্বরে ব্যাটিংয়ে নেমে অপরাজিত থাকেন ৩২ রানে। এরপর দ্বিতীয় ইনিংসে ৮/৪২ পান। এরপর ১৯৬৬-৬৭ মৌসুমে নাটাল বি দলের পক্ষে দুই খেলায় অংশ নিয়েছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে দক্ষিণ আফ্রিকার পক্ষে পাঁচটি টেস্টে অংশগ্রহণের সুযোগ পেয়েছেন গডফ্রে লরেন্স। ৮ ডিসেম্বর, ১৯৬১ তারিখে নিউজিল্যান্ডের বিপক্ষে টেস্ট ক্রিকেটে অভিষেক ঘটে গডফ্রে লরেন্সের। রোডেশিয়া থেকে আসা দীর্ঘদেহী ডানহাতি ফাস্ট-মিডিয়াম বোলার গডফ্রে লরেন্স নবরূপে গঠিত দক্ষিণ আফ্রিকা দলের অন্যতম সদস্য ছিলেন। ১৯৬১-৬২ মৌসুমে সফরকারী নিউজিল্যান্ডের বিপক্ষে অনুষ্ঠিত সিরিজে প্রথম অংশগ্রহণ করেন। জোহেন্সবার্গে সিরিজের দ্বিতীয় টেস্টে ৮/৫৩ পেয়েছিলেন।

এ সিরিজে তিনি চমৎকার খেলা উপহার দেন। ১৯৬৫-৬৬ মৌসুম পর্যন্ত কারি কাপে সুন্দর ক্রীড়াশৈলী উপহার দিলেও আর কোন টেস্ট সিরিজে অংশ নিতে তাকে দেখা যায়নি।

## ব্যক্তিগতজীবন
ব্যক্তিগত জীবনে বিবাহিত গডফ্রে লরেন্সের সন্তান স্টিফেন লরেন্স ১৯৯০-এর দশকে শীর্ষস্থানীয় অস্ট্রেলীয় রুলস ফুটবলার ছিলেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৩২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:রোডেশিয়ার ক্রিকেটার
বিষয়শ্রেণী:হারারে থেকে আগত ক্রিকেটার
সুনামগঞ্জ সরকারি মহিলা কলেজ

**সুনামগঞ্জ সরকারি মহিলা কলেজ** বাংলাদেশের একটি সরকারি মহাবিদ্যালয়। এটি সুনামগঞ্জ সদর উপজেলার বাঁধনপাড়ায় অবস্থিত এবং ১৯৮৬ সালে প্রতিষ্ঠিত হয়। বর্তমানে এই কলেজে সিলেট শিক্ষা বোর্ডের অধীনে উচ্চ মাধ্যমিক পর্যায়ে বিজ্ঞান ও মানবিক শাখায় শিক্ষা প্রদান করা হয়। এছাড়া, জাতীয় বিশ্ববিদ্যালয়ের অধীনে স্নাতক (পাস) কোর্স চালু আছে।

## ইতিহাস
১৯৮৬ সালে ৩ মার্চ সুনামগঞ্জ সরকারি মহিলা কলেজ প্রতিষ্ঠিত হয়। ১৯৮৭-১৯৮৮ শিক্ষাবর্ষে একাদশ শ্রেণীর মানবিক বিভাগে মাত্র ১১জন ছাত্রী নিয়ে যাত্রা শুরু করে। ১৯৯৭ সালে কলেজটি জাতীয়করণ হয়। বর্তমানে উচ্চ মাধ্যমিক পর্যায়ে মানবিক ও বিজ্ঞান বিভাগ সহ স্নাতক পর্যায়ে বি.এ ও বি.এস.এস (পাস) কোর্স চালু রয়েছে।
## উপলব্ধ কোর্স
### উচ্চ মাধ্যমিক
* বিজ্ঞান
* মানবিক
### স্নাতক (পাস)
* বিএ (পাস)
* বিএসএস (পাস)

## শিক্ষার্থী

বাংলাদেশ শিক্ষাতথ্য ও পরিসংখ্যান ব্যুরোর ২০২৫ সালের তথ্যমতে উচ্চ মাধ্যমিক স্তরে ১৪৪৭ জন এবং স্নাতক (পাশ) স্তরে ১১৩৮ জন মিলে মোট ২৫৮৫ জন শিক্ষার্থী অধ্যায়নরত আছে।
## ফলাফল
২০০৯ থেকে ২০২৫ পর্যন্ত এইচএসসি পরীক্ষায় মোট ১০,৭৯৫ জন অংশগ্রহণ করেছে, পাস করেছে ৮,০৫৬ জন, ফেল করেছে ২,৭৩৯ জন, এ+ পেয়েছে ৭৪ জন, শতকরা পাস করেছে ৭৪.৬৩%, শতকরা এ+ পেয়েছে ০.৬৯ %।

## আরো দেখুন
* সুনামগঞ্জ সরকারি কলেজ
## তথ্যসূত্র

## বহিঃসংযোগ
* 
* 

বিষয়শ্রেণী:সুনামগঞ্জ জেলার মহাবিদ্যালয়
বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান
২০১৮-১৯ শ্রীলঙ্কা ক্রিকেট দলের নিউজিল্যান্ড সফর

শ্রীলঙ্কা ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা ডিসেম্বর ২০১৮ থেকে জানুয়ারি ২০১৯-এ অনুষ্ঠিত হয়। 

## দলীয় সদস্য

## প্রস্তুতিমূলক খেলা
### তিনদিনের ম্যাচ: নিউজিল্যান্ড একাদশ বনাম শ্রীলঙ্কা

## টেস্ট সিরিজ
### ১ম টেস্ট

### ২য় টেস্ট

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## টি২০আই সিরিজ
### একমাত্র টি২০আই

## তথ্যসূত্র

## বহিঃসংযোগ

বিষয়শ্রেণী:২০১৮-এ নিউজিল্যান্ডীয় ক্রিকেট
বিষয়শ্রেণী:২০১৮-এ শ্রীলঙ্কান ক্রিকেট
বিষয়শ্রেণী:২০১৮–১৯ আন্তর্জাতিক ক্রিকেট প্রতিযোগিতা
বিষয়শ্রেণী:শ্রীলঙ্কা ক্রিকেট দলের নিউজিল্যান্ড সফর
সান্তিয়াগো সোলারি

**সান্তিয়াগো এর্নান সোলারি পোগিও** (জন্ম: ৭ অক্টোবর ১৯৭৬) হলেন একজন সাবেক আর্জেন্টিনীয় ফুটবলার, যিনি তার ক্যারিয়ারের অধিকাংশ সময় বাম মধ্যমাঠের খেলোয়াড় হিসেবে খেলেছিলেন। তিনি বর্তমান স্পেনীয় ক্লাব রিয়াল মাদ্রিদ তত্ত্বাবধায়কের দায়িত্ব পালন করছেন।

তিনি তার ক্যারিয়ারের ১৬টি বছর স্পেনে কাটিয়েছেন, যেখানে তিনি রিয়াল মাদ্রিদের হয়ে সকল প্রতিযোগিতায় সর্বমোট ১৭৭টি ম্যাচে ১৭টি গোল করেছেন। অতঃপর তিনি ইতালীয় ক্লাব ইন্টার মিলানে স্থানান্তরিত হন। এই দুই ক্লাবের হয়ে তিনি সর্বমোট ১৩টি প্রধান শিরোপা জয়লাভ করেছেন।

২০১৩ সালে, তিনি রিয়াল মাদ্রিদ যুব ক্লাবের কোচ হিসেবে তার নতুন ক্যারিয়ার শুরু করেন। তিনি এপর্যন্ত রিয়াল মাদ্রিদের বিভিন্ন স্তরের কোচের দায়িত্ব পালন করেছেন।

## অর্জন
**রিভার প্লেত**
*আর্জেন্টিনীয় প্রিমেরা দিভিসিওন: আপেরতুরা ১৯৯৬, ক্লাউসুরা ১৯৯৭, আপেরতুরা ১৯৯৭

**রিয়াল মাদ্রিদ**
*লা লিগা: ২০০০–০১, ২০০২–০৩
*স্পেনীয় সুপার কাপ: ২০০১, ২০০৩
*উয়েফা চ্যাম্পিয়নস লিগ: ২০০১–০২
*উয়েফা সুপার কাপ: ২০০২
*আন্তর্মহাদেশীয় কাপ: ২০০২

**ইন্টার মিলান**
*সেরিয়ে আ: ২০০৫–০৬, ২০০৬–০৭, ২০০৭–০৮
*কোপা ইতালিয়া: ২০০৫–০৬
*সুপারকোপা ইতালিয়া: ২০০৫, ২০০৬

## তথ্যসূত্র

## বহিঃসংযোগ
*ইন্টার মিলান
*আর্জেন্টিনীয় লিগ পরিসংখ্যান  
*
*তুতো কালসিয়াতরি-এ পরিসংখ্যান 
*

বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম
বিষয়শ্রেণী:নিওয়েল’স ওল্ড বয়েজের খেলোয়াড়
বিষয়শ্রেণী:ক্লাব আতলেতিকো রিভার প্লেতের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:ইন্টার মিলানের খেলোয়াড়
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:উরুগুয়েতে প্রবাসী ফুটবলার
বিষয়শ্রেণী:আর্জেন্টিনীয় ফুটবল ম্যানেজার
বিষয়শ্রেণী:লা লিগার ম্যানেজার
বিষয়শ্রেণী:রিয়াল মাদ্রিদ ফুটবল ক্লাবের ম্যানেজার
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:মার্কিন যুক্তরাষ্ট্রে প্রবাসী ফুটবলার
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:উরুগুয়েয়ীয় প্রথম বিভাগের খেলোয়াড়
বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:লিগা এমএক্সের খেলোয়াড়
বিষয়শ্রেণী:সান লোরেন্সো আলমাগ্রোর খেলোয়াড়
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:রোসারিওর (সান্তা ফে) ফুটবলার
বিশ্বনাথ সরকারি কলেজ

**বিশ্বনাথ সরকারি কলেজ** সিলেট জেলায় অবস্থিত একটি সরকারি কলেজ। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম  কলেজের স্বীকৃতি পেয়েছে।

## ইতিহাস
বিশ্বনাথের বিশিষ্টজনরা এলাকার ছেলে-মেয়েদের লেখা পড়ার কথা চিন্তা করে ১৯৮৫ সালে  উপজেলা সদর ইউনিয়নের কারিকোনা গ্রামের দক্ষিণে বিশ্বনাথ ডিগ্রি কলেজ প্রতিষ্ঠা  করেন। এসময় কলেজের নাম করণ করা হয় বিশ্বনাথ কলেজ। এরপর সরকারিভাবে আরও দুটি ভবন নির্মাণ করা হয়। ইতোমধ্যে কলেজ কে ডিগ্রি করা হয়েছে। এ কলেজে পড়ালেখা করে বিশ্বনাথের অনেক কৃতি সস্তান সুনামের সঙ্গে সরকারি-বেসরকারি চাকরি ও রাজনৈতিক অঙ্গনে দেশ-বিদেশে সফলতার স্বাক্ষর রেখে চলেছেন। অবশেষে কলেজটি প্রতিষ্ঠার প্রায় ৩৩ বছর পর জাতীয়করণ হয়।

## প্রতিষ্ঠা
১৯৮৫ সালে বিশ্বনাথ উপজেলায় উচ্চ শিক্ষার হার বাড়াতে এবং নারী শিক্ষার উন্নতির লক্ষ্যে  বিশ্বনাথের প্রবাসী  ও দানশীল ব্যক্তিরা স্থাপন করেন বিশ্বনাথ কলেজ। কালের পরিবর্তনে যোগ্যতা অনুযায়ী বিগত সময়ে কলেজটি ডিগ্রিতে উন্নীত হয়।

## অনুষদ সমূহ
; জাতীয় বিশ্ববিদ্যালয় (জাবি)'র অধীনে স্নাতক কোর্স
;* বি.এ (৩ বছরের ডিগ্রি কোর্স)
;* বি.এস.এস (৩ বছরের ডিগ্রি কোর্স)

; মাধ্যমিক ও উচ্চ মাধ্যমিক শিক্ষা বোর্ড সিলেট'র অধীনে উচ্চ মাধ্যমিক কোর্স
* **মানবিক**
* **ব্যবসায় শিক্ষা**
* **বিজ্ঞান**

## ভবিষৎ পরিকল্পনা
ভবিষতে বিশ্বনাথ সরকারি ডিগ্রী  কলেজটিকে একটি মডেল কলেজ হবে।

## অবস্থান
বিশ্বনাথ কলেজটি বিশ্বনাথ হতে রশিদপুর রোডে বিশ্বনাথ পৌরসভায় অবস্থিত।

## আরও দেখুন
* সরকারি কলেজ
* বেসরকারি কলেজ
* জাতীয় বিশ্ববিদ্যালয়

## তথ্যসূত্র

## বহিঃসংযোগ
* মাধ্যমিক ও উচ্চশিক্ষা অধিদপ্তর 

বিষয়শ্রেণী:সিলেট জেলার মহাবিদ্যালয়
বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান
শাহজাদা আবদুল মালেক খান

**শাহজাদা আবদুল মালেক খান** (১৯২৫ - ১ এপ্রিল ২০০৭) একজন বাংলাদেশী রাজনীতিবিদ ছিলেন। ১৯৭০ সালের নির্বাচনে তিনি এমএলএ নির্বাচিত হন।  ১৯৭৩ সালের বাংলাদেশ সরকারের মন্ত্রীপরিষদে শিল্প প্রতিমন্ত্রী হিসেবে দায়ীত্ব পালন করেন।

## প্রাথমিক জীবন
বরগুনা জেলার বেতাগী থানার কাউনিয়া গ্রামে জন্মগ্রহণ করেন। তার পিতা মরহুম আবি আবদুলাহ খান অবিভক্ত বাংলার পটুয়াখালী মহকুমা থেকে এম. এল. এ নির্বাচিত হন।

## কর্মজীবন
১৯৫৪ সনে বরিশাল বি. এম কলেজে অধ্যাপনার মাধ্যমে তার কর্মময় জীবন শুরু হয়। ১৯৬১ সালে বরিশালে আইন ব্যবসা শুরু করেন।

## রাজনৈতিক জীবন
১৯৭০ সালের নির্বাচনে আওয়ামীলীগের প্রার্থী হিসেবে পাথরঘাটা–বরগুনা আসনে সংসদ সদস্য নির্বাচিত হন। বাংলাদেশের স্বাধীনতা যুদ্ধের আগে অসহযোগ আন্দোলনে বিভিন্ন স্থানে বিশেষ করে বেতাগী, বামনা, পাথরঘাটা ও কাঠালিয়া থানার নেতৃত্ব দেন।  ১৯৭১ সালের ২৫ মার্চ বঙ্গবন্ধুর স্বাধীনতা ঘোষণার পর মুজিব নগরের অস্থায়ী সরকারের অধীনে স্বাধীনতা যুদ্ধে সক্রিয় ভূমিকা পালন করেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পটুয়াখালী-২ আসন থেকে সংসদ সদস্য নির্বাচিত হন। ১৯৭৩ সালে গণপ্রজাতন্ত্রী বাংলাদেশ সরকারের বঙ্গবন্ধু শেখ মুজবুর রহমানের মন্ত্রীপরিষদের শিল্প প্রতিমন্ত্রী হিসেবে যোগ দেন তিনি।

## শিক্ষা জীবন
তিনি ঢাকা বিশ্ববিদ্যালয় থেকে এম. এ ডিগ্রি অর্জন করেন।

## মৃত্যু
১ এপ্রিল ২০০৭ তিনি পরলোক গমন করেন।

## তথ্যসূত্র

বিষয়শ্রেণী:১৯২৫-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের সাবেক মন্ত্রী
বিষয়শ্রেণী:বরগুনা জেলার আইনজীবী
বিষয়শ্রেণী:বরগুনা জেলার রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:বেতাগী উপজেলার ব্যক্তি
বিষয়শ্রেণী:মুঘল বংশোদ্ভূত বাংলাদেশী ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:বরিশালের আইনজীবী
বিষয়শ্রেণী:সরকারি ব্রজমোহন কলেজের শিক্ষক
বিষয়শ্রেণী:বরিশাল বিভাগের সামরিক ব্যক্তি
আহওয়ার

**আহওয়ার** () কেন্দ্রীয় দক্ষিণ ইয়েমেনের একটি শহর। এটি  স্থানাঙ্কে অবস্থিত। এটি লোওয়ার আউলাকির রাজধানী। ওয়াদি আহওয়ার এখানে সমুদ্রের কাছাকাছি মধ্যে প্রবাহিত হয়।

## তথ্যসূত্র

বিষয়শ্রেণী:আবইয়ান প্রদেশের জনবহুল স্থান
বিষয়শ্রেণী:ইয়েমেনের জনবহুল উপকূলীয় স্থান
বিষয়শ্রেণী:ইয়েমেনের গ্রাম
হামা

**হামা** ( **, ; ) হচ্ছে সিরিয়ার একটি শহর যা দেশটির পশ্চিমে অবস্থিত এবং অরন্তস নদীর তীরে অবস্থিত। দামেস্ক থেকে ২১৩ কিমি উত্তরে এবং হোমস থেকে ৪৬ কিমি উত্তরে এর অবস্থান। শহরটি হামা প্রদেশের রাজধানী। ২০০৯ সালের আদমসুমারী অনুযায়ী ৮,৫৪,০০০ মানুষ এখানে বসবাস করে। দামেস্ক, আলেপ্পো এবং হিমসের পর হামা সিরিয়ার চতুর্থ বৃহত্তম শহর।

হামা নরিয়াস অব হামার জন্য বিখ্যাত। নরিয়াস অব হামা হল কিছু হুইল যা দিয়ে নদী থেকে পানি তোলা হতো। স্থানীয়রা দাবি করে এই হুইলসমূহ প্রায় ১১০০ খ্রিস্টপূর্বাব্দে তৈরি হয়েছে। যদিও এই হুইলসমূহ সেচ দেওয়ার কাজে ব্যবহৃত হতো, বর্তমানে এগুলো সম্পূর্ণই ঐতিহ্যবাহী স্থাপনা হিসেবে সংরক্ষিত আছে।

## ইতিহাস
### প্রাচীন যুগ

ধারণা করা হয় হামায় লোহার যুগ থেকে বসতি স্থাপন শুরু হয়।
#### আমরীতি পর্যায় এবং মিত্তান্নি
উনবিংশ শতাব্দীর প্রথম দিকে জোহান লুডউইগ বার্কহার্ডই প্রথম হামা থেকে হিত্তিতে বা লুওয়ান হায়ারোগ্লিফিক বর্ণ আবিষ্কার করেন। এছাড়া হামাতে আসসিরিয়ান এবং আরামীয় বসতির প্রমাণও পাওয়া যায়। 
### মুসলিম শাসন
সপ্তম শতকের মুসলিম বিজয়ের সময়ে, আবু উবাইদাহ বিন আল-জাররাহ হামা দখল করে নেয়। ফলে এটি জুন্দ হিমসদের দখলে চলে যায় এবং উমাইয়া বংশ শাসনে না আসা পর্যন্ত নবম শতক পর্যন্ত তারা সিরিয়া শাসন করে।

## জনতত্ত্ব
জসিয়া রাসেলের মতে, ১২শ শতকের সময় হামাতে প্রায় ৬৭৫০ জন মানুষ বসবাস করত।  জেমস রেইলি বিভিন্ন সময়ের জরিপ একত্র করে হামার জনসংখ্যা পেয়েছেন: ১৮১২ সালে ৩০০০০ (বার্কহার্ড), ১৮৩০ সালে ২০০০০ (রবিনসন), ১৮৩৯ সালে ৩০০০০-৪০০০০ (বাওরিং), ১৮৫০ সালে ৩০০০০ (পর্টার), ১৮৬২ সালে ১০০০০-১২০০০ (গাইস), ১৮৮০ সালে ২৭৬৫৬ (সংসদীয় কাগজপত্র), ১৯০১ সালে ৬০০০০ (সংসদীয় কাগজপত্র), ১৯০২-১৯০৭ সালে ৮০০০০ (বাণিজ্যিক রিপোর্ট), ১৯০৬ সালে ৪০০০০ (আল-সাবুনি), ১৯০৯ সালে ৬০০০০ (বাণিজ্যিক রিপোর্ট)
## দর্শনীয় স্থান
হামার সবচেয়ে বিখ্যাত স্থান হলো হামার ১৭টি নরিয়া (), এগুলো বাইজান্টাইন সময়ে তৈরি হয়েছে বলে ধারণা করা হয়। এগুলো অরন্তস নদীর পাশেই অবস্থিত এবং সর্বোচ্চ ব্যাস প্রায় ২০ মিটারের মতো। সবচেয়ে বড় নরিয়াটি হলো আল মামুনাই (১৪৫৩) এবং আল-মুহাম্মেদিয় (চতুর্দশ শতাব্দী)। এই সকল নরিয়া বা হুইলসমূহ দিয়ে পানি তোলার পর তা নালায় প্রেরিত হতো এবং নালা থেকে শহরে সরবরাহ করা হতো এবং বিভিন্ন ফসলের ক্ষেতে সরবরাহ করা হতো।

এছাড়া হামাতে প্রাচীন মসজিদ এবং জাদুঘরসহ আরো কিছু দর্শনীয় স্থান রয়েছে:
* আজেম প্রাসাদ, বর্তমানে এটিকে জাদুঘরে রূপান্তিত করা হয়েছে।
**[[নূর আল দীন মসজিদ]]*, ১১৬৩ সালে নূর আল দীন মসজিদটি তৈরি করেন।
* মসজিদ এবং আবু আল ফিদার মাজার, যিনি একজন আয়ুবী ইতিহাসবেত্তা ছিলেন এবং শহরটির রাজ্যপাল ছিলেন।
* হামার গ্রেট মসজিদ, ১৯৮২ সালে ধ্বংস হবার পর পুনরায় এটিকে সংস্কার করা হয়।

## আরও দেখুন
*সিরিয়ার রূপরেখা
*পূর্ব দিকের প্রাচীন শহরসমূহ
*হামা গণহত্যা
*ক্ষুদ্র কালক্রমের তালিকা

## তথ্যসূত্র

## গ্রন্থপঞ্জি

* 
*.
*.
*.
*.
*.
*.
*.

## আরো পড়ুন
*P. J. Riis/V. Poulsen, Hama: *fouilles et recherches 1931–1938* (Copenhagen 1957).

## বহিঃসংযোগ

*The Official City's Group on facebook  – 
*e.sy Governmental online services
*Official site of Hama governorate 
*Hama city community on the net 
*Ancient Hama king list historyfiles.co.uk

বিষয়শ্রেণী:সিরিয়ার শহরসমূহ

বিষয়শ্রেণী:হিত্তিতের শহরসমূহ
বিষয়শ্রেণী:আরামীয় শহরসমূহ
বিষয়শ্রেণী:কানানিতে শহরসমূহ
বিষয়শ্রেণী:সিরিয়ার ইতিহাস
বিষয়শ্রেণী:মধ্যপ্রাচ্য
বিষয়শ্রেণী:সিরিয়ার শহর
বিষয়শ্রেণী:কেনানীয় নগর
বিষয়শ্রেণী:পূর্ব-ভূমধ্যসাগরীয় অঞ্চল
বৃক্ষকথা

নন্দিত কথাসাহিত্যিক হুমায়ূন আহমেদের একটি অনন্য লেখনী হলো **বৃক্ষকথা**। এটি কোন উপন্যাস নয়, এটি মূলত বিভিন্ন উদ্ভিদের পরিচিতি। বইটি প্রথম প্রকাশিত হয় ২০০৯ সালের বইমেলায়। বইটির প্রচ্ছদশিল্পী মাসুম রহমান।

**বইটির গ্রন্থস্বত্বঃ©** মেহের আফরোজ শাওন
**বইটির প্রচ্ছদঃ** মাসুম রহমান
**বইটির প্রকাশকঃ** মাজহারুল ইসলাম
**বইটির প্রকাশনা সংস্থাঃ** অন্যপ্রকাশ, ৩৮/২-ক বাংলাবাজার, ঢাকা। 
**মুদ্রণঃ** কালার লাইন প্রিন্টার্স, ৬৬/এক গ্রিনরোড পান্থপথ, ঢাকা।

## উৎসর্গপত্র
বইটির উৎসর্গ পাতায় হুমায়ূন আহমেদ লিখেন,
 
## বৃক্ষকথা
বৃক্ষকথা বইটিতে হুমায়ূন আহমেদ ৪৯টি বৃক্ষ সম্পর্কে লিখেন। এর মধ্যে রয়েছে, আদা, কদম্ব, গাঁজা, বেল, পান, বাসক, তেঁতুল, বাজনা, নিসিন্দা, বিলম্বী, নিম ইত্যাদি। 
## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম
## বহিঃসংযোগ
* 
## তথ্যসূত্র

বিষয়শ্রেণী:বৃক্ষবিষয়ক বই
বিষয়শ্রেণী:২০০৯-এর বই
বিষয়শ্রেণী:২১শ শতাব্দীর বই‎
বিষয়শ্রেণী:অন্যপ্রকাশের বই
যখন গিয়েছে ডুবে পঞ্চমীর চাঁদ

নন্দিত কথাসাহিত্যিক হুমায়ূন আহমেদের একটি উপন্যাস হলো **যখন গিয়েছে ডুবে পঞ্চমীর চাঁদ**। ১৯৯৪ সালে উপন্যাসটি প্রথম প্রকাশিত হয়।

## চরিত্রসমূহ
***রুবা** 
***মিজান** - রুবার স্বামী এবং খুনি
***অরুণ** – মিজানের বন্ধু

## কাহিনী সংক্ষেপ
সেদিন ছিল মিজানের ছোটবেলার বন্ধু অরুণের বিয়ে। রুবার মাথা ব্যথা হওয়ায় সে বিয়েতে না যাওয়ার সিদ্ধান্ত নেয়। দুটি সিডাকসিন এবং একটি প্যারাসিটামল খেয়ে ঘুমাতে যায়। কিন্তু ঘুম একটু গভীর হতেই রুবার মুখে বালিশ চেপে ধরে মিজান। একসময় রুবা মারা যায়।

রুবাকে খুন করার পর নিজেকে শান্ত করার জন্য মিজান কখনো সিগারেট টানতে থাকে এবং ১৯ এর ঘরের নামতা পড়ে নিজেকে পরীক্ষা করে দেখে তার লজিক কতখানি ঠিক আছে। বাথরুম থেকে এসে মিজান দেখতে পায় রুবার শরীরের উপর দেখে তেলাপোকা এসে বসে আসে। সে রুবার শরীরের উপর এরোসল স্প্রে করে।

নিজেকে স্বাভাবিক দেখানোর জন্য মিজান অরুণের বিয়েতে যায় কিন্তু অরুণের বিয়েতে যাওয়ার পর রুবার বাবার সাথে তার দেখা হয়। রুবার বাবা তাকে বলে রুবা তার বাড়িতে গিয়েছে। কথাটা শুনে মিজান চমকে যায়। তবে সে স্বাভাবিক থাকার চেষ্টা করতে থাকে।

রাত ১০ টায় যখন সে বাড়িতে আসে সে দেখতে পায় বাড়ির আলো জ্বলছে এবং রুবা চলাফেরা করছে। একপর্যায়ে সে তার মৃত বাবাকেও দেখতে পায় কিন্তু শেষমেশ সে থানায় ফোন করে তার অপরাধ স্বীকার করে নেয়।

## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম

## বহিঃসংযোগ
* 
## তথ্যসূত্র

বিষয়শ্রেণী:১৯৯৪-এর উপন্যাস
বিষয়শ্রেণী:হুমায়ূন আহমেদের উপন্যাস
বিষয়শ্রেণী:২০শ শতাব্দীর উপন্যাস‎
বিষয়শ্রেণী:বাংলা ভাষার উপন্যাস
বিষয়শ্রেণী:১৯৯৪-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
ইসলামপুর, মুর্শিদাবাদ

থাম্ব|ইসলামপুর, মুর্শিদাবাদের ভৈরব সেতু**ইসলামপুর **ডোমকল মহকুমা, মুর্শিদাবাদ, পশ্চিমবঙ্গ এর রানীনগর-১ ব্লক এ অবস্থিত একটি সেনশাস টাউন (জনগণনা নগর)। এই শহরটি চক-ইসলামপুর নামে অধিক পরিচিত। চক ইসলামপুরের পাশেই অবস্থিত। 

## নামকরণ
ইসলামপুর শহরটির নামকরণ হয়েছে বাঙলার নবাব এর দেওয়ান ইসলাম খান এর নাম অনুসারে। তিনি ১৭১৭ খ্রীষ্টাব্দে গোয়াস, শহর থেকে ২ কিলোমিটার দুরে ঘাঁটি স্থাপন করেছিলেন। 

## ভূগোল
শহরটি ভৈরব নদীর কিনারায় অবস্থিত। বহরমপুর থেকে আসার সময় ভৈরব সেতু এই শহরের প্রবেশদ্বার। বহরমপুর, জেলা সদর, থেকে শহরটি ২৫ কিলোমিটার দুরে অবস্থিত এবং বহরমপুর-ডোমকল-জলঙ্গী রাজ্য সড়ক এবং বহরমপুর-ইসলামপুর-সেখপাড়া-সাগরপাড়া সড়কের দ্বারা সংযুক্ত।ইসলামপুর শহরের কেন্দ্রে ইসলামপুর বাস স্ট্যান্ড থেকে ২ মিনিট হাঁটা দুরত্বে নেতাজী পার্ক নামে একটি ফুটবল খেলার মাঠ আছে।

### থানা
ইসলামপুর থানা রানীনগর ১ ব্লকের একমাত্র থানা। 

## জনসংখ্যা

বিগত দশকে ইসলামপুর শহরের জনসংখ্যা দশ গুন বৃদ্ধি পেয়েছে। ভারতের জনগণনা ২০১১ অনুযায়ী ইসলামপুর ২টি সেনশাস টাউন যথা- ইসলামপুর এবং হড়হড়িয়া চক নিয়ে গঠিত। ভারতের জনগণনা ২০১১ অনুযায়ী শহরের মোট জনসংখ্যা ২৪,৪৩০। পুরুষ জনসংখ্যা ছিল ১২,৪০২ এবং মহিলা ছিল ১২,০৮২।

## যোগাযোগ
**সড়ক** - শহরটি জেলার বিভিন্ন প্রন্তের সাথে সড়কপথের দ্বারা ভালো ভাবে যুক্ত। বহরমপুরের জন্য সবসময় বাস পরিষেবা আছে। কলকাতা যাবার জন্য দিনে ৩টি বাস আছে। মালদা এবং কোচবিহার যাবার জন্য সরাসরি বাস ব্যবস্থা আছে।ট্রেকার ব্যবস্থাও আছে। সহরে ঘোরার জন্য সাইকেল বা রিকশা ব্যবস্থা আছে।

**রেল** - শহরটি রেলপথ দ্বারা সংযুক্ত নয়। তবে, কৃষ্ণনগর এবং বহরমপুর যোগ করে এই শহরের উপর দিয়ে রেলপথ বিস্তারের একটি প্রস্তাবনা আছে। 

## আকর্ষণ
শহর থেকে ভৈরব নদীর দৃশ্য মনোরম। এখানে একটি পুরানো জমিদার বাড়ী আছে। প্রাচীন কিছু আসবাব ও অতীতের কিছু নিদর্শন দেখতে পাওয়া যাবে। চক-এরর ভিতরে প্রাচীন শহরের মতে সংকীর্ণ গলিপথ, পুরানো বাড়ি দেখতে পাওয়া যায়।

## বিনোদন
এখানে বিনোদনের মাধ্যম খুব কম। একটি মাত্র থিয়েটার আছে এখানে। খুব কম খেলার মাঠ আছে. ভৈরব নদীর কিনারায় একটি পার্ক তৈরি হচ্ছে।

## শিক্ষা
এই শহরে চক ইসলামপুর শ্রীকৃষ্ণ চম্পালাল মাহেশ্বরী উচ্চ বিদ্যালয় নামে একটি পুরানো বিদ্যালয় আছে, যেটি ১৮৭৮ সালে প্রতিষ্ঠিত হয়েছিল। বর্তমানে একটি সাধারণ ডিগ্রী কলেজ (মুর্শিদাবাদ আদর্শ মহাবিদ্যালয়), ২টি বালিকা বিদ্যালয় এবং একটি মাদ্রাসা আছে। পাশাপাশি বেশ কয়েকটি বেসরকারী শিক্ষা প্রতিষ্ঠান ও সরকারী প্রাইমারী বিদ্যালয় আছে।

মুর্শিদাবাদ আদর্শ মহাবিদ্যালয়  ১৯৮১ সালে প্রতিষ্ঠিত হয়। কল্যাণী বিশ্ববিদ্যালয়ের সংসৃষ্ঠ এই কলেজটিতে বাংলা, ইংরেজি, ইতিহাস, দর্শন এবং রাষ্ট্রবিজ্ঞান বিষয়ে স্নাতক স্তরে পড়ানো হয়।

## স্বাস্থ্য
ইসলামপুর গ্রামীণ হাসপাতাল এ ৩০টি বেড কার্যকরি আছে।

## আরও দেখুন
* মালদা এবং মুর্শিদাবাদ জেলায় গঙ্গা নদী বরাবর নদী ভাঙ্গন

## তথ্যসূত্র

বিষয়শ্রেণী:মুর্শিদাবাদ,ভারত এর শহর
বিষয়শ্রেণী:মুর্শিদাবাদ জেলার শহর ও নগর
ক্যালিগ্রাফিক গ্যালিয়ন (মেট্রোপলিটন মিউজিয়াম অফ আর্ট)

মেট্রোপলিটন মিউজিয়াম অফ আর্টের সংগ্রহে একটি ইসলামি চারুলিপির উদাহরণ রয়েছে। মনে করা হয় চারুলিপিটি ১৮শ শতাব্দীর মাঝামাঝি সময়ে তৈরী। উসমানীয় সাম্রাজ্যের একজন চারুলিপিবিদকে কাজটির জন্য কৃতিত্ব দেওয়া হয়। এই কাজটি উসমানীয় নৌবাহিনীর একটি গ্যালিয়নকে চিত্রিত করেছে। জাহাজটি সাতজন ঘুমন্ত যুবকের (সাতজন পুরুষ যারা ইব্রাহিমীয় ঈশ্বর দ্বারা সুরক্ষিত ছিল) নামের সাথে লিপিবদ্ধ করা হয়েছে, যাতে জাহাজ সুরক্ষিত থাকে।

## বিবরণ

### পটভূমি

চারুলিপির ইসলামিক বিশ্বে একটি দীর্ঘ ইতিহাস আছে। যদিও এই শিল্প আকৃতিটি (আর্ট ফর্ম) লেখার জন্য বা লিপিবদ্ধ করার জন্য সর্বাধিক সংরক্ষিত ছিল, কয়েকটি স্বতন্ত্র কাজ সম্পূর্ণভাবে চারুলিপির ব্যবহারে তৈরি করা হয়েছিল। "ক্যালিগ্রাম" হিসেবে পরিচিত, এই ছবিগুলো বেশ কয়েকটি বিষয় চিত্রিত করত। এই ধরনের একটি বিষয় ছিল জাহাজ; উসমানীয় সাম্রাজ্যে বিশেষ করে জনপ্রিয় ছিল জাহাজের ক্যালিগ্রাম। সুফিবাদ বিশ্বাসী কিছুজন অনুশীলনকারী রহস্যময় গুরুত্ব যুক্ত করতেন এই কাজগুলোর সঙ্গে এবং এই কাজগুলো অনুষ্ঠানের স্থানগুলোর ভিতরে প্রদর্শিত হত। একই ধরনের শিল্প আকৃতি- "পিকটোরিয়াল রাইটিং", যা পারস্য সাম্রাজ্যে প্রচলিত ছিল।

### ''ক্যালিগ্রাফিক গ্যালিয়ন''
মেট্রোপলিটন মিউজিয়াম অফ আর্টের সংগ্রহে থাকা গ্যালিয়নের কাজটি কাগজের উপর করা, কালি ও সোনার মাধ্যমে। ক্যালিগ্রামে চিত্রিত জাহাজটি একটি গ্যালিয়ন। একটি গ্যালিয়ন একটি বড় যুদ্ধ-জাহাজ, যা স্পেনীয় ও পর্তুগীজ সাম্রাজ্য দ্বারা জাহাজের যুগে ব্যবহৃত হওয়ার জন্য বিখ্যাত। উসমানীয় নৌবাহিনী প্রায়ই ভূমধ্যসাগরে বৃহৎ স্পেনীয় জাহাজগুলোর সম্মুখীন হতো; এই কারণে উসমানীয় সাম্রাজ্যের নৌবাহিনী স্পেনীয় হামলার মোকাবিলা করার জন্য বেশ কয়েকটি গ্যালিয়ন তৈরি করে। সুতরাং, উসমানীয় নৌবাহিনীতে নতুন গ্যালিয়ন চালু করার সম্মতিতে সম্ভবত ক্যালিগ্রামটি তৈরি করা হয়েছিল। অনুরূপ কলিগ্রামের একটি উদাহরণ, যা একটি ১৭শ শতাব্দীর জাহাজকে চিত্রিত করে, তুরস্কের ইস্তানবুল শহরের টপকাপি প্রাসাদ জাদুঘরের সংগ্রহে রয়েছে।

কলিগ্রামের সৃষ্টিকর্তা সাতজন ঘুমন্ত যুবকের (আরবিতে আশাব আল-কাহফ) গল্পের প্রতিনিধিত্বকারী অক্ষরগুলোকে গ্যালিয়নে গ্রন্থভুক্ত করেছেন। এই সাতজন ঘুমন্ত যুবক হলেন সাতজন পুরুষের একটি দল যাদেরকে আল্লাহ গুহায় আশ্রয় দিয়েছিল। এটা মনে করা হয় যে কাজের উপর এমন একটি শিলালিপি জাহাজটিকে ক্ষতি থেকে রক্ষা করার উদ্দেশ্যে করা হয়েছিল, ঠিক যেমন ঈশ্বর সাতজন ঘুমন্ত যুবককে সুরক্ষিত করেছিলেন। উপরন্তু, উসমানীয় নৌবাহিনী সাতজন ঘুমন্ত যুবককে উৎসর্গ করেছিল, যাদের সকলের নাম গ্যালিয়নের জাহাজের কাঠামো এবং পাটাতনের উপর দেখতে পাওয়া যায়।

## তথ্যসূত্র

বিষয়শ্রেণী:তুর্কি শিল্প
সঙ্গী (চলচ্চিত্র)

**সঙ্গী** ২০০৩ সালে মুক্তিপ্রাপ্ত হরনাথ চক্রবর্তী পরিচালিত ভারতীয় বাংলা ভাষার চলচ্চিত্র। মূল চরিত্রে জিৎ ও প্রিয়াঙ্কা ত্রিবেদী জুটির দ্বিতীয় চলচ্চিত্র। এটি ১৯৯৮ সালের তামিল চলচ্চিত্র ‘কানেধীরে থনড্রিনাল’-এর পুনর্নির্মাণ। এই চলচ্চিত্রে শিলাজিৎ মজুমদার একটি গুরুত্বপূর্ণ ভূমিকায় অভিনয় করে। চলচ্চিত্রটি ভি. প্রভাকর দ্বারা চিত্রগ্রহণ ও স্বপন গুহ দ্বারা সম্পাদিত হয়েছে।

## কাহিনি
বিজয় উচ্চতর শিক্ষার জন্য শিলিগুড়ি থেকে কলকাতায় আসে। সেখানে রানার সাথে তার দেখা হয় এবং তাদের দুজনের মধ্যে বন্ধুত্বের সম্পর্ক গড়ে ওঠে। এদিকে সে (বিজয়) রুপা নামের এক মেয়ের প্রেমে পড়ে। কিছুদিন পর বিজয় জানতে পারলো যে রুপা তার বন্ধু রানার ছোট বোন। ফলে সে তার বন্ধুত্বকে টিকিয়ে রাখতে নিজের ভালোবাসাকে বিসর্জন দেয় এবং বাড়ীতে চলে যাওয়ার জন্য রেল স্টেশনে যায়। রুপা বিজয়কে প্রথমে ভালো না বাসলেও পরবর্তীতে সেও বিজয়ের প্রেমে পড়ে যায়। বিজয় যেহেতু তার ভালোবাসা বিসর্জন দিয়ে চলে যায় তাই রুপা বিষ খেয়ে আত্মহত্যা করার চেষ্টা করে এবং খবরটি শুনে বিজয় আবার চলে আসে এবং ঘটনার প্লট পাল্টে যায়।

## অভিনয়ে
* জিৎ - বিজয়
* রঞ্জিত মল্লিক - প্রভু মামা (বিজয়ের মামা)
* প্রিয়াঙ্কা ত্রিবেদী - রুপা 
* শিলাজিৎ মজুমদার - রানা 
* অনামিকা সাহা - রানা ও রুপার মা
* কাঞ্চন মল্লিক - বিজয় ও রানার বন্ধু 
* সুমিত্রা মুখোপাধ্যায় 
* সুদীপ মুখোপাধ্যায় - দীপক
* অমরনাথ মুখোপাধ্যায় 
* সংঘমিত্রা বন্দ্যোপাধ্যায়
* রাজেশ শর্মা 
* রামেন রায় চৌধুরী 
* পুষ্পিতা মুখোপাধ্যায়
* বাবুল সুপ্রিয় নিজে (অতিথি)

## সংগীত

সব গানের কথা লিখেছেন গৌতম সুস্মিত।

## সমালোচনামূলক অভ্যর্থনা
ছবিটি বক্স অফিসে সামগ্রিকভাবে ভালো ব্যবসা করেছে। জিতের অভিনয় সমালোচকদের দ্বারা প্রশংসিত হয়েছিল। এই ছবির সাউন্ডট্র্যাক ছিল সুপারহিট।

## তথ্যসূত্র

## বহিঃসংযোগ

* 

বিষয়শ্রেণী:২০০৩-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:তামিল চলচ্চিত্রের বাংলা পুনর্নির্মাণ
বিষয়শ্রেণী:এসপি ভেঙ্কটেশ সুরারোপিত চলচ্চিত্র
বিষয়শ্রেণী:হরনাথ চক্রবর্তী পরিচালিত চলচ্চিত্র
রিয়াল মাদ্রিদ ফুটবল ক্লাবের সভাপতির তালিকা

রিয়াল মাদ্রিদ ফুটবল ক্লাব হলো স্পেনের মাদ্রিদে অবস্থিত একটি ফুটবল ক্লাব, যেটি স্পেনের সর্বোচ্চ ফুটবল লীগের পর্যায় লা লিগায় প্রতিযোগিতা করে। এই ক্লাবটির প্রতিষ্ঠার পর থেকেই ক্লাবটির হয়ে সর্বমোট ১৮জন সভাপতিত্বের দায়িত্ব পালন করেছেন। এই ক্লাবটি রিয়াল মাদ্রিদ ফুটবল ক্লাবের ক্লাব সদস্যদের মালিকানাধীন এবং এটি সীমিত দায় কোম্পানির মতোই। রিয়াল মাদ্রিদ তাদের সভাপতি একটি ব্যালট নির্বাচনের মাধ্যমে নির্বাচিত করে। খেলোয়াড় এবং কর্মীদের সঙ্গে আনুষ্ঠানিকভাবে চুক্তি স্বাক্ষরিতসহ ক্লাবের সামগ্রিক ব্যবস্থাপনার দায়িত্ব পালন করারই হচ্ছে সভাপতির প্রধান দায়িত্ব। স্পেনে, প্রত্যেক সভাপতির তাদের ক্লাবের প্রথম দলের খেলা মাঠে বসে দেখা বাধ্যতামূলক, যেখানে সভাপতি বিপরীত দলের সভাপতির সাথে বসে খেলা উপভোগ করে থাকে।

প্রতিষ্ঠার পর থেকে, অধিকাংশ ইউরোপীয় ক্রীড়া ক্লাবের বিপরীতে, রিয়াল মাদ্রিদের সদস্যগণ (*সসিওস*) তাদের ইতিহাস জুড়ে এই ক্লাবটির মালিকানায় ছিল এবং এটি পরিচালনা করেছে। সান্তিয়াগো বার্নাব্যু ইয়েস্তে এই ক্লাবের সবচেয়ে বেশি দিন সভাপতিত্বের দায়িত্ব পালন করেছেন (৩৫ বছর, ১৯৪৩ থেকে ১৯৭৮ পর্যন্ত)। এছাড়াও বার্নাব্যু থাকাকালীন রিয়াল মাদ্রিদ সর্বাধিক ট্রফি (৩২) জয়লাভ করেছিল। ২০০০ সালে, আলফ্রেদো দি স্তেফানো রিয়াল মাদ্রিদের "ক্লাবের মাননীয় সভাপতি" হিসেবে নিয়োগ করা হয়েছিল।

## সভাপতির তালিকা
নিম্নে রিয়াল মাদ্রিদ ফুটবল ক্লাবের ইতিহাসের সভাপতিদের তালিকা উল্লেখ করা হয়েছে:

## মাননীয় সভাপতির তালিকা
} ফ্রাঞ্চিস্কো "পাকো" হেন্তো
|align=center|২০১৬
|-bgcolor="Lavender" align=left
|| আমান্সিও আমারো
|align=center|২০২২
|- align=left
|| পিররি
|align=center|২০২৩
|}

## তথ্যসূত্র

বিষয়শ্রেণী:রিয়াল মাদ্রিদ ফুটবল ক্লাবের সভাপতি
রিয়াল মাদ্রিদ
হুয়ান দে কারসের

**হুয়ান দে কারসের ই দিসদিয়ের** একজন স্পেনীয় ফুটবল ম্যানেজার ছিলেন। তিনি ৭ বছর যাবত (১৯২০–১৯২৭) রিয়াল মাদ্রিদের ম্যানেজারের দায়িত্ব পালন করেছেন, কিন্তু একটি ট্রফিও জয়লাভ করতে পারেননি।

বিষয়শ্রেণী:রিয়াল মাদ্রিদ ফুটবল ক্লাবের ম্যানেজার
বিষয়শ্রেণী:স্পেনীয় ফুটবল ম্যানেজার
বিষয়শ্রেণী:১৮৯২-এ জন্ম
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:১৯৬২-এ মৃত্যু
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:মালাগার ফুটবলার
বিষয়শ্রেণী:মাদ্রিদের ফুটবলার
বিষয়শ্রেণী:পুরুষ ফুটবল গোলরক্ষক
আমি সুভাষ বলছি

***আমি সুভাষ বলছি*** ২০১১ সালে মুক্তি পাওয়া মহেশ মাঞ্জরেকর পরিচালিত বাংলা ভাষার ভারতীয় চলচ্চিত্র। চলচ্চিত্রের শ্রেষ্ঠাংশে অভিনয় করেন মিঠুন চক্রবর্তী। চলচ্চিত্রটি সম্পর্কে তিনি বলেন: *আমি এই পর্যন্ত ৩৫০ এর কাছাকাছি চলচ্চিত্রে অভিনয় করেছি, কিন্তু এটি আমার সবচেয়ে সাহসী চলচ্চিত্র*। "আমি সুভাষ বলছি" চলচ্চিত্রটি নেতাজী সুভাষ চন্দ্র বসুর জীবনীর ওপর ভিত্তি করে তৈরি করা। এটি মারাঠী ভাষার চলচ্চিত্র *মে শিভাজি ভোসালে বলতোয়-*এর বাংলা সংস্করণ।

## অভিনয়ে
* মিঠুন চক্রবর্তী - দেবব্রত বোস চরিত্র
* সাহেব ভট্টাচার্য
* লাবণী সরকার
* বর্খ সেনগুপ্ত - চারুলতা বোস
* ভারত কল
* সিদ্ধার্থ যাদব - উসমান পার্কর
* অনিন্দ্য ব্যানার্জি - নেতাজি সুভাষ চন্দ্র বোসের চরিত্রে
* অভিজিৎ লাহীরি
* কারান আনন্দ - কারান
* মহেশ মাঞ্জরেকর - শিবাজী চরিত্র
## অভ্যর্থনা
"আমি সুভাষ বলছি" চলচ্চিত্রে মিঠুন চক্রবর্তীর অভিনয় বেশ প্রশংসিত হয়। এছাড়াও, চলচ্চিত্রটি বক্স অফিসে ভালো আয় করতে সক্ষম হয়।

## তথ্যসূত্র

বিষয়শ্রেণী:২০১১-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
ট্যাটুম ওনিল

**ট্যাটুম বিয়াট্রিচ ওনিল** (; জন্ম: ৫ নভেম্বর ১৯৬৩) হলেন একজন মার্কিন অভিনেত্রী ও লেখিকা। তিনি প্রতিযোগিতামূলক একাডেমি পুরস্কার জয়ী কনিষ্ঠতম ব্যক্তি, ১৯৭৪ সালে *[[পেপার মুন (চলচ্চিত্র)|পেপার মুন]]* চলচ্চিত্রে অ্যাডি লগিন্স চরিত্রে তার কাজের জন্য তিনি মাত্র দশ বছর বয়সে শ্রেষ্ঠ পার্শ্ব অভিনেত্রীর জন্য একাডেমি পুরস্কার জয় করেন। এছাড়া তিনি কিশোরী বয়সে *দ্য ব্যাড নিউজ বেয়ারস* (১৯৭৬), *নিকেলোডেন* (১৯৭৬), এবং *লিটন ডার্লিংস* (১৯৮০) চলচ্চিত্রে অভিনয় করেন।

পরবর্তীকালে তিনি *সেক্স অ্যান্ড দ্য সিটি*, *এইট সিম্পল রুলস* ও *ল অ্যান্ড অর্ডার: ক্রিমিনাল ইনটেন্ট* টিভি ধারাবাহিকে অভিনয় করেন। ২০০৬ থেকে ২০০৭ সালে তিনি মাই নেটওয়ার্কের টিভি ধারাবাহিক *উইকড উইকড গেমস*-এ ব্লিদ হান্টার চরিত্রে অভিনয় করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী
বিষয়শ্রেণী:শ্রেষ্ঠ বিদেশি অভিনেত্রী বিভাগে দাভিদ দি দোনাতেল্লো বিজয়ী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:মার্কিন এলজিবিটিকিউ বিনোদন শিল্পী
বিষয়শ্রেণী:ক্যালিফোর্নিয়ার এলজিবিটিকিউ ব্যক্তি
বিষয়শ্রেণী:ইহুদি বংশোদ্ভূত মার্কিন ব্যক্তি
বিষয়শ্রেণী:এলজিবিটিকিউ অভিনেত্রী
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:মার্কিন নারী স্মৃতিকথাকার
বিষয়শ্রেণী:মার্কিন স্মৃতিকথাকার
বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
মৌটুসী বিশ্বাস

**মৌটুসী বিশ্বাস** একজন বাংলাদেশী মডেল এবং অভিনেত্রী। তিনি একুশে টেলিভিশন চ্যানেলে প্রচারিত 'অ্যাডভেঞ্চার বাংলাদেশ' অনুষ্ঠানের মাধ্যমে উপস্থাপনা শুরু করেন। তিনি ২০১১ সালে এটিএন বাংলায় প্রচারিত 'সেরা রন্ধনশিল্পী' অনুষ্ঠান উপস্থাপনা করেন। এরপর তিনি টিভি নাটকে অভিনয়ের পাশাপাশি বেশ কিছু বিজ্ঞাপন চিত্রের মডেল হয়েছেন।

## প্রাথমিক জীবন
মৌটুসীর বেড়ে ওঠা চট্টগ্রামে। তার বাবা ড. সৌরেন বিশ্বাস ও মা মঞ্জু হাসি দত্ত। ড. সৌরেন চট্টগাম বিশ্ববিদ্যালয়ের বাংলা বিভাগের প্রধান ছিলেন। মৌটুসী বিশ্বাস বাবা  বাবা-মার একমাত্র সন্তান। তিনি চট্টগামে প্রিমিয়ার বিশ্ববিদ্যালয় থেকে বিবিএ ও এমবিএ ডিগ্রি সম্পন্ন করেন।
## কর্মজীবন
এমবিএ সম্পন্ন করে মৌটুসি বিশ্বাস ঢাকায় স্টান্ডার্ড চ্যাটার্ড ব্যাংকে ১ বছর চাকরি করেছেন। এরপর মিডিয়াতে অভিষেক তার। একুশে টেলিভিশনের ‘অ্যাডভেঞ্চার বাংলাদেশ’ নামের একটি অনুষ্ঠান উপস্থাপনার মাধ্যমে মিডিয়ায় মৌটুসী বিশ্বাসের পথচলা শুরু হয়। এরপরই মোস্তফা সরয়ার ফারুকীর’র ‘একান্নবর্তী’ ধারাবাহিক নাটকে অভিনয় করেন। হাসান মোরশেদের ‘জ্যোৎস্নার অন্ধকার’, আশরাফুল আলম রিপনের ‘আড়ালে’, সকাল আহমেদের ‘চতুর্জামাই’, অনিমেষ আইচের ‘তুমি আমার মা’, মেহের আফরোজ শাওনের ‘বীণার অসুখ’সহ বেশকিছু নাটকে অভিনয় করে দর্শকদের কাছে জনপ্রিয় হয়েছেন মৌটুসী। নাটকের পাশাপাশি তিনি মার্কস ফুলক্রিম, প্রাণসহ বেশকিছু ভালো ব্র্যান্ডের বিজ্ঞাপনের মডেল হয়েছেন।  মৌটুসী বিশ্বাস অভিনয় করেছেন ‘ব্যাচেলর’, ‘ইউটার্ন’, ‘কৃষ্ণপক্ষ’ ও ‘নয় ছয়’ চলচ্চিত্রে। ব্যাচেলর সিনেমায় ছোট্ট চরিত্রে অভিনয় করে চলচ্চিত্রে পা রাখলেও নায়িকা হিসেবে 'ইউটার্ন' চলচ্চিত্রে তিনি প্রথম আত্মপ্রকাশ করেন। এছাড়াও তিনি একজন নৃত্যশিল্পী।

## অভিনীত চলচ্চিত্রের তালিকা
* ব্যাচেলর (২০০৪)
* নয় ছয় (২০১৫)
* ইউটার্ন (২০১৫)
* কৃষ্ণপক্ষ (২০১৬)

## টিভি নাটক ও টেলিফিল্ম
* ইউর্টান 
* একান্নবর্তী
* টিভি পরিবার
* কষ্ট কষ্ট সুখ
* ত্রিকোণমিতি
## বিতর্ক
২০২০ সালে নির্মিত 'বুমেরাং' নামক একটি ওয়েব ধারাবাহিকে বেশকিছু দৃশ্যে অভিনয়ের জন্য মৌটুসি বিশ্বাস ও আরো কয়েকজন অভিনয়শিল্পী বিতর্কের মুখে পড়েন।
## ব্যক্তিগত জীবন
মৌটুসী বিশ্বাস ২০০৬ সালের ১২ ডিসেম্বর পলাশ দাসের সঙ্গে পারিবারিকভাবে বিবাহবন্ধনে আবদ্ধ হন। বিয়ের পর এক বছর পলাশের সঙ্গে তিনি দিল্লীতে অবস্থান করেন। বিয়ের প্রায় ৫  বছর পর তিনি মা হন। তার একমাত্র কন্যাসন্তানের নাম আরিয়া।

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী নারী মডেল
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী টেলিভিশন উপস্থাপিকা
পাপুয়া (প্রদেশ)

**পাপুয়া** ইন্দোনেশিয়ার বৃহত্তম এবং পূর্বাঞ্চলীয় প্রদেশ, পশ্চিম নিউ গিনির অধিকাংশ অংশ নিয়ে এটি গঠিত। পাপুয়া প্রদেশের পূর্বে পাপুয়া নিউ গিনি দেশের এবং পশ্চিমে পশ্চিম পাপুয়া প্রদেশের সীমানা রয়েছে। ২০০২ সাল থেকে পাপুয়া প্রদেশের বিশেষ স্বায়ত্তশাসন মর্যাদা রয়েছে। এই মর্যাদাটি একটি বিশেষ অঞ্চল তৈরি করে। এর রাজধানী জয়পুরা। এটি পূর্বে **ইরিয়ান জয়** (এবং পূর্বে পশ্চিম ইরিয়ান বা ইরিয়ান বারাত) নামে পরিচিত ছিল এবং ইন্দোনেশীয় নিউ গিনির অন্তর্ভুক্ত ছিল। ২০০২ সালে বর্তমান নাম গৃহীত হয়েছিল এবং ২০০৩ সালে পাপুয়া প্রদেশের পশ্চিম অংশ থেকে পশ্চিম পাপুয়া প্রদেশ তৈরি করা হয়েছিল।

## নামকরণ
প্রদেশটির জন্য **পাপুয়া** নামটি ইন্দোনেশিয়ায় সরকারি এবং আন্তর্জাতিকভাবে স্বীকৃত নাম।

## বিশেষ স্বায়ত্তশাসন অবস্থা

পাপুয়া প্রদেশটি দেশের পাঁচটি প্রদেশের মধ্যে একটি, যেটি বিশেষ স্বায়ত্তশাসনের মর্যাদা অর্জন করেছে, অন্য প্রদেশ চারটি হলো আচেহ জাকার্তা ইয়োগেকার্তাএবং পশ্চিম পাপুয়া। ২১/২০০১ আইন অনুযায়ী বিশেষ স্বায়ত্তশাসনের মর্যাদাটি (*ইউইউ নোমোর ২১ তাহুন ২০০১ তান্তং ওটোনিমি খুসুস পাপুয়া*, **বাংলা**: পাপুয়া জন্য বিশেষ স্বায়ত্তশাসন সংক্রান্ত আইন নম্বর ২১ বছর ২০০১) পাপুয়ার প্রাদেশিক সরকার প্রশাসনকে সকল খাতে কর্তৃত্ব প্রদান করে, শুধুমাত্র পাঁচটি কৌশলগত এলাকার পররাষ্ট্রনীতি বিষয়ক, নিরাপত্তা ও প্রতিরক্ষা বিষয়ক, আর্থিক ও রাজস্ব বিষয়ক, ধর্ম এবং বিচার বিভাগ ব্যতীত। প্রদেশের জেলা ও পৌরসভা কর্তৃপক্ষের নিয়ন্ত্রণ করতে বিশেষ স্বায়ত্বশাসন বাস্তবায়নের জন্য স্থানীয় আইন প্রণয়ন করার ক্ষেত্রে প্রাদেশিক সরকারের ক্ষমতা রয়েছে। বিশেষ স্বায়ত্তশাসনের মর্যাদার কারণে, পাপুয়া প্রদেশটি বিশেষ স্বায়ত্তশাসন তহবিল থেকে অর্থ লাভ করে, যা তার আদিবাসী জনগণের উপকার করার জন্য ব্যবহার করা যেতে পারে। কিন্তু প্রদেশটির আর্থিক ক্ষমতা কম এবং এটি নিঃশর্ত স্থানান্তর ও উপরে উল্লেখিত বিশেষ স্বায়ত্তশাসন তহবিলের উপর অত্যন্ত নির্ভরশীল, যেটি ২০০৮ সালে মোট রাজস্বের প্রায় ৫৫% ছিল।

## জনসংখ্যার উপাত্ত
পাপুয়া প্রদেশের নারী প্রতি শিশুর প্রজনন হার হলো ২.৯। ২০০০ সালের ইন্দোনেশিয়ার আদমশুমারি অনুযায়ী জনসংখ্যা ১.৯ মিলিয়ন থেকে বেড়ে ২০১০ সালের আদমশুমারি অনুযায়ী ২.৯ মিলিয়ন হয় এবং আনুষ্ঠানিকভাবে ২০১৪ সালে জনসংখ্যা প্রায় ৩.৫ মিলিয়ন হয়। ১৯৯০-এর দশকের গোড়ার দিকে পাপুয়ার জনসংখ্যা বৃদ্ধির হার ছিল সমস্ত ইন্দোনেশিয়ার প্রদেশগুলোর মধ্যে সর্বোচ্চ, যা বছরে ৩%-এরও বেশি।

### ধর্ম
২০১০ সালের আদমশুমারি অনুসারে, পাপুয়ানদের ৮৩.১৫% নিজেদেরকে খ্রিস্টান হিসেবে চিহ্নিত করেছিল, যার মধ্যে ৬৫.৪৮% প্রোটেস্ট্যান্ট এবং ১৭.৬৭% রোমান ক্যাথলিক। প্রদেশটির জনসংখ্যার ১৫.৮৮% জনগণ মুসলমান ছিল এবং ১%-এরও কম ছিল বৌদ্ধ বা হিন্দু। অনেক পাপুয়ানরা ঐতিহ্যগতভাবে সর্বপ্রাণবাদ ধর্ম পালন করেন। কিছু পাপুয়ানরা খ্রিস্টধর্মের মত অন্যান্য ধর্মের সাথে মিশ্রিত আধ্যাত্মিক মতবাদে বিশ্বাস করেন।

## তথ্যসূত্র

## বহিঃসংযোগ

* 
* Languages and ethnic groups of Papua Province, SIL Ethnologue

বিষয়শ্রেণী:ইন্দোনেশিয়ার প্রদেশ
বিষয়শ্রেণী:১৯৬৩-এ প্রতিষ্ঠিত রাষ্ট্র ও অঞ্চল
মিতা খাতুন

**মিতা খাতুন** বাংলাদেশী জাতীয় মহিলা কাবাডি খেলোয়াড় যিনি ২০১৪ এশিয়ান গেমসে ব্রোঞ্জ পদক জেতা কাবাডি দলের অংশ ছিলেন।

## তথ্যসূত্র

## বহিঃসংযোগ
* বাংলাদেশে নারী ক্রীড়া 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী কাবাডি খেলোয়াড়
বিষয়শ্রেণী:নারী কাবাডি খেলোয়াড়
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:এশিয়ান গেমসে কাবাডিতে পদক বিজয়ী
এনডিটিভি

**এনডিটিভি** ১৯৮৮ সালে সাংবাদিক রাধিকা রায় কর্তৃক প্রতিষ্ঠিত ভারতীয় টেলিভিশন মিডিয়া কোম্পানি। এনডিটিভি'র ২৫তম প্রতিষ্ঠা বার্ষিকীতে রাধিকা রায়ের স্বামী প্রন্নয় রায় বলেন, "এনডিটিভি প্রতিষ্ঠার কয়েক সপ্তাহ পর আমি যোগদান করেছিলাম"। এনডিটিভি, নিউ দিল্লি টেলিভিশন লিমিটেডের সংক্ষিপ্ত রূপ। এনডিটিভি'র প্রথম টেলিভিশন অনুষ্ঠান "দ্য ওয়ার্ল্ড দিস উইক" শুরু হয় ১৯৮৮ সালের নভেম্বর মাসে। ২০২২ সালে আদানি গ্রুপ এর অধিগ্রহনের পরে প্রণয় রায়, রাধিকা রায় এবং রবীশ কুমার এনডিটিভি থেকে তাদের পদ থেকে পদত্যাগ করেন।

## চ্যানেল পরিচালনা
এনডিটিভি গ্রুপের পরিচালিত চ্যানেলসমূহ
* এনডিটিভি ২৪×৭ – ২৪ ঘণ্টা ইংরেজি ভাষার খবর সম্প্রচারকারী চ্যানেল
* এনডিটিভি ইন্ডিয়া – ২৪ ঘণ্টা হিন্দি ভাষার খবর সম্প্রচারকারী চ্যানেল
* এনডিটিভি প্রুপিট বা এনডিটিভি প্রাইম– পুরুষের লাইফস্টাইল বিষয়ক চ্যানেল
* এনডিটিভি গুড টাইমস – লাইফস্টাইল বিষয়ক চ্যানেল
* এনডিটিভি এইচওপি - ২০১৮ সালের অক্টোবরে এনডিটিভি ও এয়ারটেল এনডিটিভি এইচওপি এর যাত্রা ঘোষণা করে। এটি মূলত স্মার্টফোন থেকে সরাসরি দেখতে পাওয়া চ্যানেল

## উল্লেখযোগ্য ব্যক্তিত্ব
* বিক্রম এ চন্দ্র, কনসালটিং এডিটর
* সোনিয়া সিং, সম্পাদকীয় পরিচালক
* শ্রীনবিশান জেইন, সম্পাদক - এনডিটিভি ২৪x৭
* সুপর্ণা সিং, প্রেসিডেন্ট 

## তথ্যসূত্র

## বহিঃসংযোগ

* 


বিষয়শ্রেণী:ভারতের টেলিভিশন নেটওয়ার্ক
বিষয়শ্রেণী:দিল্লির টেলিভিশন স্টেশন
বিষয়শ্রেণী:আদানি গোষ্ঠী
বিষয়শ্রেণী:ভারতের টেলিভিশন সম্প্রচার কোম্পানি
বিষয়শ্রেণী:নয়াদিল্লি ভিত্তিক কোম্পানি
বিষয়শ্রেণী:১৯৮৮-এ প্রতিষ্ঠিত ভারতীয় কোম্পানি
বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি
বিষয়শ্রেণী:ভারতীয় সংবাদ ওয়েবসাইট
রিয়াল মাদ্রিদ টিভি

**রিয়াল মাদ্রিদ টিভি** হচ্ছে একটি বিনামূল্যে ডিজিটাল টেলিভিশন চ্যানেল, যেটি স্পেনীয় ফুটবল ক্লাব রিয়াল মাদ্রিদ দ্বারা পরিচালিত। এই চ্যানেলটি স্পেনীয় ও ইংরেজি ভাষায় উপলব্ধ। এই চ্যানেলটির প্রধান কার্যালয় স্পেনের মাদ্রিদে অবস্থিত রিয়াল মাদ্রিদের প্রশিক্ষণ কেন্দ্র সিউদাদ রিয়াল মাদ্রিদে অবস্থিত।

## বহিঃসংযোগ
*প্রাতিষ্ঠানিক ওয়েবসাইট
*লিংসেট ঠিকানায় রিয়াল মাদ্রিদ টিভি

বিষয়শ্রেণী:রিয়াল মাদ্রিদ ফুটবল ক্লাব
বিষয়শ্রেণী:স্পেনের টেলিভিশন স্টেশন
বিষয়শ্রেণী:মাদ্রিদ কমিউনিটিতে টেলিভিশন কেন্দ্র
বিষয়শ্রেণী:স্পেনে ক্রীড়া মিডিয়া
বিষয়শ্রেণী:স্পেনে ক্রীড়া টেলিভিশন
বিষয়শ্রেণী:২০০৫ সালে প্রতিষ্ঠিত টেলিভিশন চ্যানেল এবং কেন্দ্র
বিষয়শ্রেণী:মাদ্রিদে মিডিয়া

বিষয়শ্রেণী:২০০৫-এ প্রতিষ্ঠিত টেলিভিশন চ্যানেল ও স্টেশন
মাহফুজা আক্তার

**মাহফুজা আক্তার কিরণ** (জন্ম ১৯৬৬/৬৭) একজন বাংলাদেশী ফুটবল প্রশাসক এবং ফিফা কাউন্সিলের সদস্য।

২০১৭ সালের মে মাসে মাহফুজা এশিয়ান ফুটবলের জন্য সংরক্ষিত ফিফা কাউন্সিলের আসনের জন্য অস্ট্রেলিয়ান মোয়া ডোড পরাজিত করেছিলেন।

বিবিসি ওয়ার্ল্ড সার্ভিসের একটি সাক্ষাত্কারে মাহফুজার ব্যাপকভাবে সমালোচনা" করা হয়েছিল যখন তিনি বর্তমান মহিলা বিশ্ব চ্যাম্পিয়নদের *কোরিয়া*, *জাপান*, এবং যুক্তরাষ্ট্রের উত্তর দেওয়ার জন্য সংগ্রাম করেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ফিফা কর্মকর্তা
বিষয়শ্রেণী:নারী ফিফা কর্মকর্তা
বিষয়শ্রেণী:১৯৬৭-এ জন্ম
বিষয়শ্রেণী:পূর্ব পাকিস্তানের ব্যক্তি
মীনু হক

**মীনু হক** (বিবাহ-পূর্ব নামঃ মীনু বিল্লাহ) একজন বাংলাদেশী নৃত্যশিল্পী এবং কোরিওগ্রাফার। তিনি ওড়িশি নৃত্যে বিশেষ দক্ষ।

## প্রাথমিক এবং কর্মজীবন
হক ৫ বছর বয়সে নাচ শুরু করেন। তিনি দুলাল তালুকদারের প্রশিক্ষিত ছিলেন। পরে তিনি ১৯৬৭ সালে বুলবুল ললিতকলা একাডেমি তে যোগদান করেন। ১৯৬৮ সালে তিনি মতিঝিল গার্লস হাই স্কুল থেকে ম্যাট্রিক্স সম্পন্ন করেন।

১৯৭১ সালে বাংলাদেশের মুক্তিযুদ্ধ চলাকালে হক ভারতের আগরতলা (ফিল্ড সেক্টর ২), বিশ্রমগঞ্জে নার্স হিসেবে কর্মরত ছিলেন। ১৯৭৭ সালে তিনি ঢাকা বিশ্ববিদ্যালয়ের মনোবিজ্ঞানে মাস্টার্স সম্পন্ন করেন। তিনি বাংলাদেশ নৃত্যশিল্পী সমিতির সাথে যুক্ত। তিনি ১৯৯৭ সালে পল্লবী ডান্স সেন্টার নামক একটি ওড়িশি নাচের স্কুল প্রতিষ্ঠা করেন।

তিনি বাংলাদেশ নৃত্য শিল্পী সংস্থার সভাপতি হিসেবে দায়িত্ব পালন করছেন।

## ব্যক্তিগত জীবন
তিনি শহীদুল হককে বিয়ে করেছেন। একসঙ্গে তাদের দুই পুত্র আছে।. অভিনেত্রী শিমূল ইউসুফ তার বোন তার আরেক বোন সারাহ মাহমুদ সঙ্গীত শিল্পী আলতাফ মাহমুদকে বিয়ে করেছিলেন।

## পুরস্কার ও সম্মননা

তিনি শিল্পকলায় অনন্য অবদানের স্বীকৃতি স্বরূপ ২০১৮ সালে একুশে পদক লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাংলাদেশী নারী নৃত্যশিল্পী
বিষয়শ্রেণী:ওড়িশি নৃত্যশিল্পী
বিষয়শ্রেণী:বাংলাদেশী নৃত্যশিল্পী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী নৃত্য পরিচালক
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশী নারী নৃত্য পরিচালক
চেঙ্গিজ খান আন্তর্জাতিক বিমানবন্দর

**চেঙ্গিজ খান আন্তর্জাতিক বিমানবন্দর** (, *Çingis hán olon ulsîn niseh búdal*, )  মঙ্গোলিয়ার রাজধানী থেকে  দক্ষিণ পশ্চিমে উলানবাটরে অবস্থিত আন্তর্জাতিক বিমানবন্দর। এটি দেশটির বৃহত্তম আন্তর্জাতিক বিমান সুবিধা।

## ইতিহাস

### উন্নয়নকর্ম
বুয়ান্ত উখা বিমানবন্দর (, *Buyant-Uhá niseh onğocnî töw búdal*) নামে এই বিমানবন্দরটি ১৯৫৭ সালের ১৯শে ফেব্রুয়ারি রাশিয়ার ইর্কউতস্ক এবং চীনের বেইজিংগামী ইলসিয়ুসিন ২-১৪ বিমান উড্ডয়নের মাধ্যমে আন্তর্জাতিক বিমানবন্দর হিসেবে যাত্রা শুরু করে। অবশ্য, মুলত ১৯৬১ সাল থেকে নিয়মিত বিমান উড্ডয়ন শুরু হয়। ১৯৮৬ সালে বিমানবন্দরটির টার্মিনাল আন্তর্জাতিক বিমান উড্ডয়নের জন্য উন্মুক্ত করা হয়। এশীয় উন্নয়ন ব্যাংকের সহায়তায় ১৯৯৪ থেকে ১৯৯৭ সালে আইসিএও মান সঙ্গে বিমানবন্দরটির অনুবর্তী করতে ধরনের সংস্কার চালানো হয়।

মঙ্গোলিয়ার বীর চেঙ্গিজ খান কর্তৃক মঙ্গোলিয়ার ৮০০তম প্রতিষ্ঠা বার্ষিকী উপলক্ষ্যে ২১শে ডিসেম্বর ২০০৫ সালে বিমানবন্দরটির নাম চেঙ্গিজ খান আন্তর্জাতিক বিমানবন্দর করা হয়। 

### নতুন বিমানবন্দর
২০১৯ সালে খোসিগত ভ্যালে বিমানবন্দর দ্বারা এই বিমানবন্দর প্রতিস্থাপিতহবে বলে পরিকল্পনা নেয়া হয়েছে। বর্তমান বিমানবন্দরের কার্যক্রম সংক্ষিপ্তাকারে কিছুটা পরিচালিত হচ্ছে। একটি রানওয়েরই এক পাশে আগত বিমানের জন্য এবং অপর পাশটি বিমানবন্দর ছেড়ে যাওয়া বিমান উড্ডয়নের জন্য ব্যবহৃত হচ্ছে। নতুন খোসিগত ভ্যালে এই বিমানবন্দরটি অপেক্ষাকৃত বৃহদাকৃতির হতে যাচ্ছে। এটি উলাবাটর শহরের কেন্দ্র থেকে   দক্ষিণে খোসিগত ভ্যালিতে অবস্থিত। চেক প্রজাতন্ত্র এই বিমানবন্দরের উন্নয়ন কাজে সহায়তা করেছে। 

## পরিসংখ্যান
মঙ্গোলিয়ার সিভিল এভিয়েশনের সূত্রমতে, চেঙ্গিজ খান আন্তর্জাতিক বিমানবন্দর থেকে সবচেয়ে বেশি বিমান উড্ডয়ন করে দক্ষিণ কোরিয়ার ইনছন ও সউলের উদ্দেশ্যে। এরপরেই যথাক্রমে আছে চীনের বেইজিং ও রাশিয়ার মস্কো। এছাড়াও ইউরোপের দেশ জার্মানির বার্লিন ও তুরস্কের ইস্তানবুলের উদ্দেশ্যে ২০১৬ সালে যথাক্রমে ১৪,৩৫২ জন এবং ৩১,৫২৫ জন যাত্রী চেঙ্গিজ খান আন্তর্জাতিক বিমানবন্দর ব্যবহার করেছিল। অভ্যন্তরীণ যোগাযোগের ক্ষেত্রে খান বুমবাত বিমানবন্দরের উদ্দেশ্যে সবচেয়ে বেশি সংখ্যক বিমান উড্ডয়ন হয়।

## অন্যান্য
বিমানবন্দরের প্রধান ভবনে অ্যারো মঙ্গোলিয়ার প্রধান অফিস রয়েছে। এছাড়াও মঙ্গোলিয়ার বিমান দুর্ঘটনা তদন্ত ব্যুরোর প্রধান অফিস বিমানবন্দরেই অবস্থিত। বিমানবন্দরটিতে একটি কার্গো হ্যাংগারও রয়েছে।  

## তথ্যসূত্র

## বহিঃসংযোগ

* 
* মঙ্গোলিয়ার বেসামরিক বিমান চলাচল কর্তৃপক্ষ
* বৈমানিক তথ্য প্রকাশনা
* NOAANWS
* 

বিষয়শ্রেণী:মঙ্গোলিয়ার বিমানবন্দর
বিষয়শ্রেণী:১৯৬১-এ প্রতিষ্ঠিত বিমানবন্দর
বিষয়শ্রেণী:উলানবাটরের ভবন ও কাঠামো
বিষয়শ্রেণী:চেঙ্গিস খান
দক্ষিণেশ্বর স্কাইওয়াক

২৫০px|থাম্ব|ডান|দক্ষিণেশ্বর স্কাইওয়াক
**দক্ষিণেশ্বর স্কাইওয়াক** হল পথচারীদের চলাচলের জন্য উত্তর কলকাতার দক্ষিণেশ্বরে অবস্থিত উড়াল সেতু। সেতুটি দক্ষিণেশ্বর রেলওয়ে স্টেশন থেকে শুরু হয়ে দক্ষিণেশ্বর কালিমন্দিরে শেষ হয়েছে। সেতুটি দক্ষিণেশ্বর কালিমন্দিরে পূর্ণ্যার্থীদের জন্য নির্মাণ করা হয়েছে। ২০১৮ সালের ৫ নভেম্বর পশ্চিমবঙ্গের মুখ্যমন্ত্রী মমতা বন্দ্যোপাধ্যায় সেতুটির শুভো উদ্বোধন করেন।

## ইতিহাস ও পেক্ষাপট
## বিবরণ
## নির্মাণ
## উদ্বোধন

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের পরিবহন
ইরাক অঙ্গীকার পদক

**ইরাক অঙ্গীকার পদক ** হচ্ছে ইরাক সরকার কর্তৃক ২০১১ সালের ১১ই জুন শুরু করা একটি সামরিক প্রচারণা পদক। মার্কিন যুক্তরাষ্ট্রের প্রতিরক্ষা মন্ত্রণালয়ের সেক্রেটারিকে এক চিঠির মাধ্যমে ইরাকের প্রতিরক্ষামন্ত্রী সাদৌন আল-দলামি ইরাক যুদ্ধে অবদান রাখা সৈন্যদের এই পদক প্রদান করেন। আজ পর্যন্ত মার্কিন যুক্তরাষ্ট্র ও ইরাক যুদ্ধে অংশগ্রহণকারী সৈন্যরা এই পদক পরিধান করার অনুমতি পাননি। ২০১৩ সালে অবশ্য মার্কিন যুক্তরাষ্ট্র থেকে জানানো হয় যে, তারা এখনো ইরাকের সরকার থেকে সৈন্যদের দেয়ার জন্য পদক হাতে পায়নি। শুধুমাত্র ২০১১ সালের ১ই ডিসেম্বর ততকালীন সহকারী রাষ্ট্রপতি জো বাইডেনকে একমাত্র পদক উপহার দেয়া হয়েছিল।

## যোগ্যতা
পদক প্রাপ্তির জন্য একজন ব্যক্তিকে ১৯শে মার্চ ২০০৩ থেকে ৩১শে ডিসেম্বর ২০১১ সময়কালে অন্তত ৩০ দিন একটানা অথবা সর্বমোট ৬০ দিন ইরাকের সীমানার মাঝে সেবা প্রদান করতে হবে। ইরাকে, জল, স্থল এবং আকাশসীমা; যেকোনো সীমার মাঝে দায়িত্বপালন এক্ষেত্রে গ্রহণযোগ্য হয়। বিমানচালক ও বিমানকর্মীদের জন্য, ইরাকের আকাশ সীমায় বিভিন্ন মিশনে অংশগ্রহণ করে তাদের প্রতিটি দিনের অভিযানের জন্য মাত্র একদিন গণনা করা হবে। এছাড়াও যেসকল সদস্য ইরাকে যুদ্ধকালীন সময়ে দায়িত্বপালনের সময় আহত বা ক্ষতিগ্রস্ত হয়েছিলেন, তাদের ক্ষেত্রে উপর্যুক্ত সময় গণনা গ্রাহ্য হবে না।

## আবির্ভাব
[বাম|থাম্ব|২০১১ সালে [জো বাইডেনকে ইরাকের সরকারি অঙ্গীকার দিবসে পদক তুলে দেয়া হয়।]]
অঙ্গীকার পদকটি (*প্রতিশ্রুতি পদক*) হচ্ছে সোনালী বর্ণের এবং এনামেলসহ এর ব্যাস ১৯/১৬। সম্মুখভাগে ইরাকের যেসব অঞ্চলে অপারেশন চালানো হয়েছিল এতে তার প্রতিকায়ন করা হয়েছে। দুইটি লাইন দ্বারা টাইগ্রিস ও ইউফ্রেতিস নদীকে বোঝানো হয়, যা দ্বারা "*দুই নদীর দেশ*" বোঝানো হয়েছে; যা ইরাকের অন্য অনেক পরিচিতির মাঝে অন্যতম। দুইটি হাতের মাধ্যমে ইরাক এবং তার বন্ধু রাষ্ট্রদের বন্ধন ফুটিয়ে তোলা হয়েছে। একদম শীর্ষে থাকা একটি তারকা দ্বারা ইরাকের সাত সম্প্রদায়ের (সুন্নী, শিয়া, কুর্দ, তুর্ক, আসিরীয়, ইয়াজিদি, আরমেনীয়) মানুষের মধ্যকার একতা, উজ্জ্বল, উন্নত ও মুক্ত ভবিষ্যতের আশাবাদ ব্যক্ত করা হয়েছে। পদকটিতে একই সাথে আরবি ও ইংরেজি ভাষায় বৃত্তাকারে একটি লেখা উল্লেখ করা হয়েছে, যেন তা ইরাক ও তার বন্ধু সম্প্রদায়ের মধ্যকার ঘনিষ্ঠ সম্পর্ককে ফুটিয়ে তোলে।

পদকের অপরদিকে ইরাকের উজ্জ্বল ও আশাব্যঞ্জক ভবিষ্যতের প্রতীকরূপে একটি সূর্য খচিত রয়েছে। আড়াআড়িভাবে থাকা দুইটি তলোয়ার দ্বারা যৌথ বাহিনী ও ইরাকের নিরাপত্তা বাহিনীর যৌথ প্রচেষ্টায় ইরাকে গণতন্ত্র পুনঃপ্রতিষ্ঠার প্রচেষ্টাকে ফুটিয়ে তোলা হয়েছে। স্বর্ণ সম্মান ও উচ্চ পর্যায়ের অর্জনের প্রতীক। যৌথ প্রতিজ্ঞা (*Joint Commitment*) ইংরেজি ও আরবি দুই ভাষাতেই লেখা রয়েছে, যেটি দ্বারা ইরাক ও তার বন্ধু রাষ্ট্রের একতা বোঝানো হয়েছে। পদকে খচিত তাল গাছের পাতা দ্বারা অভিযানে যৌথ বাহিনীর সদস্যদের আত্মত্যাগকে রূপক আকারে উপস্থাপন করা হয়েছে।

পদকের সবুজ রং ইসলাম, লাল রং স্বাধীনতার জন্য লড়াইয়ের সাহসিকতার প্রতি শ্রদ্ধাকে প্রকাশ করে। সাদা বর্ণ মহত্ত্ব এবং কালো বর্ণ ইসলামের সাফল্যকে বোঝায়। বাদামী রঙ দিয়ে মেসোপটেমিয়ার বালুকাবেলা উপস্থাপন করা হয়েছে।

## তথ্যসূত্র

বিষয়শ্রেণী:ইরাক
বিষয়শ্রেণী:২০১১-এ প্রবর্তিত পুরস্কার
বিষয়শ্রেণী:সামরিক অভিযান পদক
বিষয়শ্রেণী:ইরাক যুদ্ধ
গোপাল বসু

**গোপাল কৃষ্ণ বসু** (; জন্ম: ২০ মে, ১৯৪৭ - মৃত্যু: ২৬ আগস্ট, ২০১৮) তৎকালীন ব্রিটিশ ভারতের পশ্চিমবঙ্গের কলকাতায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন। ১৯৭৪ সালে সংক্ষিপ্ত সময়ের জন্য ভারত দলের পক্ষে আন্তর্জাতিক ক্রিকেটে অংশগ্রহণ করেছেন তিনি।

ঘরোয়া প্রথম-শ্রেণীর ক্রিকেটে ভারতীয় বাংলা প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে অফ ব্রেক বোলিংয়ে পারদর্শিতা দেখিয়েছেন **গোপাল বসু**।

## প্রথম-শ্রেণীর ক্রিকেট
সমগ্র প্রথম-শ্রেণীর খেলোয়াড়ি জীবনে বাংলা দলের পক্ষেই কাটিয়ে দেন ও প্রভূত সফলতা পান। একপর্যায়ে দলের অধিনায়কের দায়িত্ব পালন করেন তিনি। ৭৮টি প্রথম-শ্রেণীর খেলায় অংশ নিয়ে আটটি শতক ও ১৭টি অর্ধ-শতক সহযোগে ৩৭৫৭ রান তুলেছেন। এছাড়াও বল হাতে নিয়ে ৭২ উইকেট দখল করেছিলেন গোপাল বসু।

আন্তর্জাতিক ক্রিকেটের তুলনায় ঘরোয়া প্রথম-শ্রেণীর ক্রিকেটে বেশ সফলতার স্বাক্ষর রেখেছেন তিনি। প্রথম-শ্রেণীর ক্রিকেটে দীর্ঘ ইনিংস খেলার সক্ষমতা দেখিয়েছেন। ফলশ্রুতিতে, জাতীয় দলে অন্তর্ভুক্ত হন ও সিলন গমন করেন। সেখানে ক্রিকেট কিংবদন্তি সুনীল গাভাস্কারের সাথে ১৯৪ রানের জুটি গড়েন।

## আন্তর্জাতিক ক্রিকেট
সমগ্র খেলোয়াড়ি জীবনে একটিমাত্র একদিনের আন্তর্জাতিকে অংশগ্রহণ করার সুযোগ পেয়েছেন গোপাল বসু। ভারত দলের পক্ষে কোন টেস্ট খেলার জন্য অন্তর্ভুক্ত হননি তিনি। ১৯৭৪ সালে ইংল্যান্ডের বিপক্ষে ওডিআইয়ে অংশ নেন। ১৫ জুলাই, ১৯৭৪ তারিখে বার্মিংহামে অনুষ্ঠিত খেলায় তিনি ১৩ রান ও একটিমাত্র উইকেটের সন্ধান পেয়েছিলেন। এরপর ১৯৭৪-৭৫ মৌসুমে ওয়েস্ট ইন্ডিজ গমনের উদ্দেশ্যে ১৪ সদস্যের তালিকায় তাকে রাখা হয়। কিন্তু মূল একাদশে খেলার সুযোগ পাননি ও এরপর আর তাকে দলে রাখা হয়নি।

## ব্যক্তিগত জীবন
ক্রিকেট খেলা থেকে অবসরগ্রহণের পর কলকাতাভিত্তিক ঢাকুরিয়া ক্রিকেট ক্লাবের প্রধান কোচের দায়িত্বে ছিলেন। ২৬ আগস্ট, ২০১৮ তারিখে হৃদরোগে আক্রান্ত হয়ে ৭১ বছর বয়সে ইংল্যান্ডের বার্মিংহামে দেহাবসান ঘটে গোপাল বসু’র।

## তথ্যসূত্র

## আরও দেখুন
* বয়েড র‌্যাঙ্কিন
* এক টেস্টের বিস্ময়কারী
* ভারতীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৪৭-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:কলকাতা থেকে আগত ক্রিকেটার
বিষয়শ্রেণী:পূর্বাঞ্চলের ক্রিকেটার
বিষয়শ্রেণী:বাংলার ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতীয় ক্রিকেট কোচ
বিষয়শ্রেণী:স্টেট ব্যাংক অব ইন্ডিয়ার ক্রিকেটার
শর্মীমালা

**শর্মীমালা** একজন বাংলাদেশী মঞ্চ, টেলিভিশন এবং চলচ্চিত্র অভিনেত্রী। গৌতম ঘোষ পরিচালিত মনের মানুষ চলচ্চিত্রের মাধ্যমে তার চলচ্চিত্র জগতে অভিষেক ঘটে। গাজী রাকায়েত এর পরিচালনায় মৃত্তিকা মায়া চলচ্চিত্রের প্রধান চরিত্রে অভিনয়ের জন্য জাতীয় চলচ্চিত্র পুরস্কার পান তিনি।

## প্রাথমিক ও শিক্ষা জীবন
তিনি ঢাকার ইস্ট ওয়েস্ট ইউনিভার্সিটিতে বিবিএ পড়াশোনা করেছেন।

## অভিনয় জীবন
বিশ্ববিদ্যালয়ের পড়ার সময় ক্যাম্পাসের বার্ষিক সাংস্কৃতিক অনুষ্ঠানে রোকেয়া প্রাচীর পরিচালনায় ‘গাঁওগেরামের কিস্সা’ নাটকে অভিনয়ের মাধ্যমে মঞ্চ নাটকে অভিষেক ঘটে তার।

২০০৬ সালে তিনি পালাকারের ছয় মাসব্যাপী কর্মশালায় যোগ দেন। অভিনয় করেন হাসান আজিজুল হক রচিত ‘চন্দর কোথায়’ নাটকে। পালাবারে শর্মীমালার অভিনীত নাটকগুলি মধ্যে রয়েছে ‘ডাকঘর’, ‘মানগুলা’, ‘মৃত্তিকাকুমারী’, ‘বাংলার মাটি বাংলার জল’। এছাড়াও অভিনয় করেছেন দশরূপক নাট্যদলের নায়লা আজাদ নূপুরের নির্দেশনায় রবীন্দ্রনাথের ‘বিসর্জন’ নাটকে। গ্যেটে ইনস্টিটিউটের সঙ্গে ‘থিয়েটার ফর চিলড্রেন’-এ কাজ করেছেন। মুকুল আহমেদের নির্দেশনায় শেঙ্পিয়ারের ‘জুলিয়াস সিজার’, ‘রোমিও অ্যান্ড জুলিয়েট’ এবং ‘সোনাটা’ নাটকে অভিনয় করেছেন।

মান্নান হীরার রচনা ও আমিনুর রহমান মুকুলের পরিচালনায় ‘বকুল ফুল’ নাটকে অভিনয়ের মাধ্যমে টেলিভিশনে প্রথম কাজ করেন। পরে গোলাম সোহরাব দোদুলের ধারাবাহিক ‘সাতকাহন’, নাহিদ আহমেদ পিয়ালের পরিচালনায় রবীন্দ্রনাথ ঠাকুরের ‘যোগাযোগ’, অসিম গোমেজের পরিচালনায় ‘রেডলাইন’, কৌশিক শঙ্কর ধরের ‘মার্বেল’, লুসি তৃপ্তি গোমেজের ‘মুক্তির যুদ্ধ’সহ আরো অনেক নাটকে কাজ করেন।

২০১০ সালে গৌতম ঘোষ পরিচালিত মনের মানুষ চলচ্চিত্রের মাধ্যমে তার চলচ্চিত্র জগতে অভিষেক ঘটে। পরে একাধিক চলচ্চিত্রে অভিনয় করেন।

## অভিনীত চলচ্চিত্র
* পুত্র (২০১৮)
* গহীন বালুচর (২০১৭)
* জালালের গল্প (২০১৫)
* নদীজন (২০১৫)
* মৃত্তিকা মায়া (২০১৩)

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী মঞ্চ অভিনেত্রী
জালালাবাদ

**জালালাবাদ** , অথবা **ডিজালালাবাদ**, পূর্বে ডাকা হত **আদিনাপুর** পূর্ব আফগানিস্তানের একটি শহর। এটি নঙ্গারহার প্রদেশের রাজধানী। জালালাবাদ মূলত কাবুল নদী এবং কুনার নদী তীরে অবস্থিত। এটি হাইওয়ে দিয়ে আনুমানিক  পশ্চিমে কাবুলের সাথে সংযুক্ত হয়েছে এবং  হাইওয়ে দিয়ে পূর্ব পাকিস্তানের পেশোয়ার শহর অবস্থিত। ২০১৫ সালের আদমশুমারীর আনুমানিক হিসাব অনুযায়ী জালালাবাদের জনসংখ্যা ছিল প্রায় ৩৫৬,২৭৪ জন এর মত, এটি আফগানিস্তানের পাঁচটি বৃহত্তম শহরগুলির মধ্যে অন্যতম একটি।

## ভ্রমণ করুন
 মূল নিবন্ধ : জালালাবাদ 
## তথ্যসূত্র

## বহিঃসংযোগ

* 
* 

বিষয়শ্রেণী:আফগানিস্তানের শহর
বিষয়শ্রেণী:রেশম পথের উপর অবস্থিত জনবহুল স্থান
কামা জেলা

**কামা** আফগানিস্তানের নঙ্গারহার প্রদেশের একটি জেলা। এটি জালালাবাদ শহরের পূর্বে অবস্থিত। ২০১২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১৮০,০০০ জন এর মত। যার মধ্যে শতভাগাই পশতুন সম্প্রদায়ের লোকজনের বসবাস।

## তথ্যসূত্র

* https://web.archive.org/web/20131102151003/http://www.isaf.nato.int/article/news/hospital-brings-health-care-to-rural-afghans.html
* http://www.pajhwok.com/en/2012/05/07/new-cricket-stadium-build-jalalabad-video 
* http://www.pajhwok.com/en/2013/06/15/qalam-radio-goes-air-nangarhar

## বহিঃসংযোগ
* Map of Kama district (PDF)

বিষয়শ্রেণী:নঙ্গারহার প্রদেশের জেলা